Jarmuk

Jarmuk er den største sideelven til Jordanelven. Det meste av løpet danner den grense mellom Syria i nord og Jordan i sør. Etter seksdagerskrigen i 1967 ble de siste 23 kilometerne av elveløpet grense mellom Israel og Jordan. Denne strekningen omfatter både Israels kjerneland og en del av den annekterte Golanhøyden. 

Jarmuk danner en naturlig grense mellom høyslettene nord for elva (Golanhøyden, Basan og Hauran) og fjellområdet Gilead i sør. Jarmuk begynner på lavaplatået Hauran i det sørvestlige Syria og flyter i en hovedsakelig sørvestlig retning til samløpet med Jordan. I luftlinje er elva bare 32 kilometer lang, men på grunn av de mange buktningene i løpet er total lengde på om lag 80 kilometer. Elva har skåret seg gjennom lavaen på platået til den mykere kalksteinen under, og har formet juv med steile klippevegger.

Elven drenerer mye av Hauranplatået. Dens viktigste sideelver er wadiene 'Allan og Ruqqad fra nord, Ehreir og Zeizun fra øst. Selv om den er smal og grunt gjennom hele løpet, er den ved munningen nesten like bred som Jordan, og måler tretti fot i bredden og fem i dybden. Den en gang så berømte Matthewbroen pleide å krysse Yarmuk ved dens samløp med Jordan.«Yarmuk», JewishEncyclopedia.com

 Historie 
Yarmuk danner en naturlig grense mellom slettene i nord: Hauran, Basan og Golanhøydene, og Gileadfjellene i sør. Derfor har den ofte fungert som grenselinje mellom politiske enheter.Ma'oz, Zvi Uri (1997): «Golan», The Oxford Encyclopedia of Archaeology in the Near East. ISBN 978-0195112153; s. 420

Elven har gitt navn til den neolittiske jarmukkulturen som ble identifisert av arkeologer i ved funnstedet Sha'ar HaGolan ved foten av Golanhøyden nær elven. Kulturen var den første i det forhistoriske Syria og en av de eldste i Levanten som tok i bruk keramikk.Garfinkel, Yosef (1993): «The Yarmukian Culture in Isreal», Paléorient 19(1), s. 115-134

Ved elva stod slaget ved Jarmuk i 636, der muslimske araberne vant en seier over Østromerriket.Chami, Nael : «The Battle of Al Yarmouk (August 15-20 AD 636)», Ancient Rome Live

Al-Wehda-dammen (tidligere kalt for Maqārin) ble bygget på grensen mellom Jordan og Syria på 2000-tallet. Det er politiske avtaler mellom Jordan og Syria (1953 og 1987) og mellom Jordan og Israel (1994), om forvaltning og tildeling av delt vann i Yarmukelven. Vannet fra oppdemmingen benyttes både som drikkevann og vanning for jordbruk. Hussein, Hussam; Grandi, Mattia (2017): «Dynamic political contexts and power asymmetries: the cases of the Blue Nile and the Yarmouk Rivers», International Environmental Agreements: Politics, Law and Economics : 1-20 

 Fotnoter 

 Referanser 

 Eksterne lenker 


Kategori:Elver i Jordan
Kategori:Elver i Israel
Kategori:Elver i Syria
Kategori:Golanhøydene
Kategori:Bibelske steder
Kategori:Guvernementet Irbid
Kategori:Norddistriktet i Israel